भारत के उत्तर में हिमालय के बहुते ऊँच पहाड़ बाटे आ दक्खिन में प्रायद्वीप वाला हिस्सा में ऊबड़-खाबड़ पठार मिलेला। दक्खिन में, भारत हिंद महासागर में आगे के ओर निकसल बा आ एही महासागर से घेराइल बाटे - एकरा पच्छिम में अरब सागर, दक्खिन-पच्छिम में लक्षदीप सागर, पूरुब में बंगाल के खाड़ी आ ठीक दक्खिन में हिंद महासागर बाटे। पाक जलजोड़ आ मन्नार के खाड़ी एकरा के श्रीलंका से अलगा करे लीं जे लगहीं दक्खिन पछिम में बाटे आ मालदीव एकरा लक्षदीप से लगभग  दूरी पर दक्खिन में बा जे आठ डिग्री चैनल द्वारा अलग कइल जाला। भारत के अंडमान आ निकोबार दीपसमूह एकरा मुख्य भूमि से लगभग  दक्खिनपुरुब में पड़े ला, ई म्यांमार, थाईलैंड आ इंडोनेशिया से समुंद्री सीमा सझिया करे लें। भारत के मुख्यभूमि के सभसे दक्खिनी बिंदु कन्याकुमारी के ठीक दक्खिन में (8°4′38″N, 77°31′56″E) बाटे आ दीपीय हिस्सा के सामिल कइल जाय तब ग्रेट निकोबार दीप पर इंदिरा प्वाइंट सभसे दक्खिनी बिंदु हवे। भारत के अधिकार वाला हिस्सा में सभसे उत्तरी बिंदु इंदिरा कॉल हवे जे सियाचिन ग्लेशियर क्षेत्र में बाटे।  भारत के टेरीटोरियल जलक्षेत्र समुंद्र में तट के बेसलाइन से  के दूरी ले बाटे। भारत के एक्सक्लूजिव इकोनामिक ज़ोन 18वाँ सभसे बड़हन हवे जे   के बिस्तार वाला बाटे।